Coprinopsis cothurnata

Coprinopsis cothurnata, arī Coprinus cothurnatus, ir Latvijā līdz šim neatrasta tinteņu ģints neliela sēne, kuras augļķermeņi tiek uzskatīti par neēdamiem.GBIF sugas atrašanas vietu karte

 Taksonomija 

Sugas aprakstu 1874. gadā publicēja Žilē, atsaucoties uz franču mikologu Luī-Liku Godē, kā tinteņu ģints sēni Coprinus cothurnatus.Gillet (1874) , In: Hyménomyc. de France:605 2001. gadā zinātnieku grupa to iekļāva jaunā ģintī Coprinopsis,Species Fungorum. Coprinopsis cothurnata (Godey) Redhead, Vilgalys & Moncalvo, in Redhead, Vilgalys, Moncalvo, Johnson & Hopple, Taxon 50(1): 227 (2001)Redhead, S.A.; Vilgalys, R.; Moncalvo, J.-M.; Johnson, J.; Hopple, J.S. (2001) Coprinus Pers. and the disposition of Coprinus species sensu lato, In: Taxon 50(1):203—241 ko vairums zinātnieku (bet ne visi) akceptējuši, tomēr latviešu valodas apzīmējumos tinteņu ģints ērtības labad netika sadalīta. Latviski sugas nosaukums vēl nav dots. Epitets cothurnata dots, atsaucoties uz koturnām — augstiem teātra apaviem, kas norāda uz sugas garo kātiņu.Funghi Italiani. Coprinopsis cothurnata (Godey) Redhead, Vilgalys & Moncalvo 2001

Pašlaik iekļauta spīgulīšu dzimtā, agrāk tintenes tika izdalītas īpašā dzimtā Coprinaceae.Sugu enciklopēdija: Tinteņu dzimta

Indijas ziemeļos ir aprakstīta varietāte Coprinopsis cothurnata var. equisterca,MinDat. Coprinopsis cothurnata kas sastopama tropos, tai skaitā Indijā.Mycosphere. Taxonomic study on coprophilous species of Coprinopsis (Psathyrellaceae, Agaricales) from Punjab, India Amandeep K, Atri NS, and Munruchi K, 19. lpp

Coprinopsis ģints ietvaros iekļauta sekcijā Veliformes un apakšsekcijā Nivei.

 Apraksts 

 Augļķermeņi: cepurīšu sēnes, lapiņu sēnes.
 Cepurīte: sākotnēji balta un koniska, vēlāk pelēcīga ar brūnganu pauguru vidū, daļēji izplešas līdz zvanveida vai paraboliskai un pa lapiņām sadalās daudzas radiālās šķiedrās,BioImages. Coprinopsis cothurnata (Godey) Redhead, Vilgalys & Moncalvo, (an inkcap) salīdzinot ar kātiņa garumu liela. Maliņa nelīdzena, robota lapiņu vietās. Virsma klāta ar smalku baltu pulverveidīgu plīvuru. Plīvurs sastāv no gludiem apaļiem elementiem 25—120 (bieži ap 80) µm diametrā, ar retām savienojošām hifām. Cepurītes platums 1—3,5 cm.
 Lapiņas: brīvas, nelīdzenas, sākotnēji baltas, vēlāk pelēcīgas, tad nomelnē un pāriet šķidrumā.
 Kātiņš: Balts, sākumā nedaudz pārslots, vēlāk gluds, cilindrisks, augšgalā nedaudz tievāks. Ātri kļūst dobs. Uz vecumu vai iespiedumu dēļ apakšdaļa kļūst dzeltenīga līdz sarkanbrūna.Fundkorb. Coprinopsis cothurnata Rotfüßiger Schneetintling Garums līdz 10 cm, resnums 0,3—0,5 cm.
 Mīkstums: ļoti plāns, bāls, bez manāmas garšas vai smaržas.
 Sporas: skatā no priekšas tuvu sešstūrveidīgām, no sāniem elipsoīdas, tumši sarkanbrūnas, birumraksts melns, izmēri 9,5—15,5/6,5—8,5/7—7,5 µm (parasti 12—13/7—7,5/7 µm).Rustfodet blækhatRare species of the genus Coprinus Pers s. lato Article in Acta Mycologica · June 2011, 43, lpp. DOI: 10.5586/am.2011.003. Błażej Gierczyk, Anna Kujawa, Tomasz Pachlewski, Michał WójtowskiMycoDB.fr Coprinopsis cothurnataMiskolci Gombász Egyesület. Coprinopsis cothurnata - Rózsástövű tintagomba
 Bazīdijas: četrsporu, vālesveida, 18—50/9—13 µm (parasti 25—40/9—12 µm).
 Cistīdas: Heilocistīdas plati vālesveida, 25—80/12—50 µm (parasti 25—60/20—45 µm). Pleirocistīdas retas vai nav vispār, līdzīgas formas, 45—90/8—10 µm.

Varietātei Coprinopsis cothurnata var. equisterca cepurīte aprakstīta kā 14—18 mm plata, vecumā pelēcīga ar mazliet zaļganu nokrāsu, mikroskopiski bez pleirocistīdām, sporu izmēri nedaudz mazāki — 8,5—13/5—8,5 µm.

 Izplatība 
Suga atrasta Centrālajā un Ziemeļu Eiropā, taču ir diezgan reta.BioLib. Hnojník botkatý Coprinopsis cothurnata (Godey) Redhead, Vilgalys & MoncalvoFinnish Biodiversity Information Facility. Puuterimustesieni — Coprinopsis cothurnataDeutsche Gesellschaft für Mykologie. Coprinopsis cothurnata Dānijā parastais augšanas periods — no jūnija līdz augustam, aug uz mēsliem un komposta, ganībās, pa vienai vai nelielos ceros.Coprinopsis cothurnata — Atlas grzybów Polski grzyby.pl Iespējams, atrasta arī BrazīlijāEOL. Coprinopsis cothurnata un Havaju salās. Iespējams, sugas izplatība ir lielāka kā fiksētā, jo tā bieži tiek ignorēta.

 Līdzīgas sugas 

Līdzīgas ir vairākas citas tintenes — sniegbaltā tintene (Coprinopsis nivea) un ar viegli rozā cepurīti apveltītā Coprinopsis pseudonivea, kurām ir platākas sporas (14—18/11—13 µm nivea un 10—13/8,5—11/6—8 pseudonivea), labi redzamas pleirocistīdas un nav sarkanbrūnas kātiņa apakšas nokrāsas, kā arī gredzenotā tintene (Coprinus sterquilinus) ar milzīgām sporām (17—26/10—15 µm) un izteiktu šauru gredzenu. Vēl ārēji līdzīgas ir divas sugas ar divsporu bazīdijām Coprinopsis bellula un no paša sākuma pelēcīgā Coprinus pachyspermus.

 Lietošana pārtikā 

Tiek uzskatīta par neēdamu augtenes īpašību, nenozīmīgo izmēru un ātrās bojāšanās dēļ. Vairākās valstīs, piemēram, Dānijā, retuma dēļ iekļauta aizsargājamo sugu sarakstos.

 Atsauces 

 Ārējās saites 

 Mycobank 
 Index Fungorum 
 LMB Latvijā atrasto sēņu sugu saraksts 
 NCBI Taxonomy browser 

Kategorija:Tintenes
Kategorija:Neēdamās sēnes